**Ogres novada čempionāts pludmales volejbolā jauniešiem(ONČPVJ) 2024**

 **NOLIKUMS**

**Sacensību mērķis:**

Popularizēt pludmales volejbolu Ogres novadā, celt katra sportista individuālo un komandas līmeni, veicināt sportiska dzīvesveida izvēli novada jauniešu vidū.

Veicināt sagatavošanos Latvijas čempionātam pludmales volejbolā jauniešiem 2024.

**Sacensību norises vieta un laiks**

Sacensības tiek organizētas 7 posmos+fināls :

1.posms BeachArena Rīgā 28.janvārī plkst. U14 , U16 9.00 , U20 13.00

2.posms BeachArena Rīga 25.februārī U14 , U16-9.00 , U20 13.00

3.posms Ogres novada sporta centrā 11.maijā U14 9.00, U16 13.00, U20 17.00.

4.posms Ķegumā 25.maijā pludmalē U14 9.00,

 U16 zēni 13.00, U16 meitenes 14.00

 U20 meitenes 17.00

 U20 zēni 19.00

5.posms Ogresgalā (hipodromā) 8.jūnijā U14 9.00, U16 14.00, U20 18.00

6.posms Ikšķilē(pie skolas)15.jūnijā U14 9.00, U16 14.00, U20 18.00.

7.posms Lielvārdes sporta centrā 27.jūlijā U14 9.00, U16 13.00, U20 17.00

8. Fināls Ogres pilsētas svētkos uz ‘’Volejbola skatuves’’ 24.-25.augustā.

**Dalībnieku pieteikšanās sacensībām**

Komandu pieteikumus galvenajam organizatoram par visiem posmiem uzreiz iesniedz paši dalībnieki, viņu vecāki vai treneri, rakstot **whatsapp uz tālruni 29286441 Artūram Mangulim** līdz 10.maijam plkst 12.00, norādot komandas dalībnieku **vārdus, uzvārdus, dzimšanas gadus, vecuma grupu un posmus, kuros piedalīsies(**izņemot finālu**)** , bet reģistrācija tiek apstiprināta, kad par komandu tiek veikta dalības maksas iemaksa, ko veic dalībnieki par katru posmu atsevišķi (**15 eiro no komandas**) sacensību dienā vismaz 30 min pirms sacensību sākuma.

Par izmaiņām komandu sastāvos vai dalības atcelšanu, kā arī atsevišķu pieteikumu uz konkrētu posmu jāiesniedz vismaz 3 dienas pirms kārtējā posma.

Dalībnieki drīkst piedalīties vairākās kategorijās , ievērojot attiecīgos vecuma ierobežojumus.

Pieteikums finālam jāiesniedz līdz 17.augustam.

**Sacensību dalībnieki/vecuma grupas**

Bērni un jaunieši(atsevišķi zēnu un meiteņu komandas), kuri ir **deklarēti Ogres novadā,** **mācās Ogres novada izglītības iestādē vai trenējas(ir reģistrēti) Ogres novadā reģistrētā nevalstiskajā organizācijā, kas realizē licencētu interešu izglītības programmu ‘’Pludmales volejbols’’.**

U14-2011.g.dzimušie un jaunāki

U16-2009.g.dzimušie un jaunāki

U20-2005.g.dzimušie un jaunāki

**Izspēles sistēma**

Grupu turnīra izspēles sistēma tiek veidota vadoties no pieteikto komandu skaita un turnīra

organizatoru norādījuma.

**Vērtēšana un apbalvošana**

Katrā posmā tiek apbalvotas katras vecuma grupas 3 labākās komandas zēnu ne meiteņu konkurencē, bet finālposmā visa turnīra pirmo četru vietu ieguvēji kopvērtējumā U14, U16 un U20 vecuma grupās.

Kopvērtējumā tiek ņemti vērā 4 posmu labākie rezultāti. Vienāda rezultāta gadījumā tiek ņemti vērā arī pārējo posmu rezultāti.

Uzvarētāji katrā posmā saņem medaļas, bet finālposmā(kopvērtējuma uzvarētāji) kausus un piemiņas balvas.

No pirmajiem diviem posmiem iekštelpās reitingā tiek ņemts vērā viens labākais posms.

**Finālā** piedalās tikai 4 labākās komandas katrā vecuma grupā pēc reitinga, ko veido 4 labāko posmu reitinga punktu kopsumma. (ja kāda komanda nevar piedalīties finālā, tad spēlē nākamā komanda pēc reitinga).

**Par katru posmu dalībnieki iegūst reitinga punktus:**

1.vieta 40

 2.vieta 36

 3.vieta 32

 4.vieta 28

 5.-8. vieta 24

 9.-16. vieta 20

 17.-24. vieta 16

 25.-32. vieta 12

 33.-48. vieta 8

**Finālposmā**

 1.vieta 50

 2.vieta 42

 3.vieta 34

 4.vieta 26

**Atbildība**

Pieteikuma iesniedzējs ir atbildīgs par dalībnieka veselības stāvokļa atbilstību attiecīgajām sacensībām. Nepilngadīgajiem dalība sacensībās jāsaskaņo ar vecākiem.

Piesakoties sacensībām dalībnieki apliecina, ka neiebilst sacensību laikā uzņemto fotogrāfiju izmantošanai publiskajos materiālos.

Ja dalībnieki bez brīdinājuma (vismaz 1h pirms sacensību sākuma) neierodas uz sacensībām, komandai par nākamo posmu tiek piemērota dalības maksa 30 eiro.

**Sacensību organizators;**

**Biedrība ‘’Sporta un kultūras telpa ‘’Ķirzaka’’ sadarbībā ar**

**Ogres novada sporta centru un Lielvārdes sporta centru**

**Galvenais tiesnesis Artūrs Mangulis**

**Info rakstot whatsapp 29286441**